අදාළ ඡායාරූපය උපුටා දක්වමින් ඇතැම් සමාජ මාධ්‍ය වාර්තා කර තිබුණේ ඇමරිකාවේ කැලිෆෝනියා ප්‍රාන්තයේ සාප්පු සංකීර්ණයක් අසළ දී හිටපු ආරක්ෂක ලේකම්වරයාට එම නඩු පැවරීමට අදාළ බවට පැවසෙන නිවේදනයක් භාර දී ඇති බවටයි.හිටපු ආරක්ෂක ලේකම් ගෝඨාභය රාජපක්ෂට එරෙහිව ඇමරිකා එක්සත් ජනපදයේ අධිකරණයක නඩු දෙකක් පවරා ඇති බවට ඊයේ තොරතුරු වාර්තා වී තිබුණා.ඝාතනයට ලක්වූ මාධ්‍යවේදී ලසන්ත වික්‍රමතුංගගේ දියණිය වන අහිම්සා වික්‍රමතුංග හිටපු ආරක්ෂක ලේකම්වරයාට එරෙහිව ඇමරිකාවේ අධිකරණයක නඩුවක් ගොනු කර ඇති බවට තොරතුරු වාර්තා වුණා.